ජනවාරි සිට අප්‍රේල් මාසය දක්වා රේගුවේ ආදායම රුපියල් මිලියන 510 දක්වා වාර්තාගත ලෙස වර්ධනය වී තිබේ.වසරකට රුපියල් මිලියන 104ක් ඉපැයීමට රේගුව සැලසුම් කර තිබුණත් පසුගිය මාස හතරේදී මිලියන 510ක් ඉපැයීමට ලැබීම රේගුව ලැබූ ජයග්‍රහණයක් බව රේගු ආදායම් අධීක්ෂණ අංශයේ අධ්‍යක්ෂ මාලි පියසේන මහතා 'දිනමිණ'ට කීය.අඩු වටිනාකම් ප්‍රකාශ කර තිබූ භාණ්ඩ - ප්‍රකාශ කර තිබූ භාණ්ඩ නොව වෙනත් භාණ්ඩ ගෙන්වීම, ප්‍රකාශ කර තිබූ ප්‍රමාණයට වැඩියෙන් ගෙන්වී‍මෙන් සහ අනවසරයෙන් ගෙන්වූ සිගරට්වලින් මේ ආදායම ලබා ඇත.මීට අමතරව පොදු මහජනතාව වෙනුවෙන් කළ වැටලීම් මඟින් අල කන්ටේනරයක බහා ගෙන්වූ රුපියල් මිලියන 30ක උපත් පාලන එන්නත් 30000ක් නරක් වූ හාල් මැස්සන් කිලෝග්‍රෑම් 14,000ක් සහ අපනයනයට සූදානම් කර තිබූ ඉවත දැමූ කසල තේ කිලෝ 80,000ක් මෙලෙස අත්අඩංගුවට ගෙන තිබේ.ශ්‍රී ලංකා රේගුවේ අධ්‍යක්ෂ ජනරාල් ජගත් විජේවීර මහතාගේ උපදෙස් හා මඟ පෙන්වීම යටතේ රේගු ආදායම් අධීක්ෂණ අංශය මෙතරම් ප්‍රගතියක් ලැබූ බව එම අංශයේ අධ්‍යක්ෂ මාලි පියසේන මහතා කීය..